
Россиянең икътисадый яктан алдынгы регионнары буларак, Татарстанның алга таба үсешендә проблемалары турында бүген Гайдар форумы кысаларында “Татарстан: киләчәкне төзеп” панель дискуссиясендә катнашучылар фикер алыштылар. Әңгәмәдә Татарстан Президенты Рөстәм Миңнеханов, республиканың эре предприятиеләре җитәкчеләре, шулай ук Россия һәм чит ил экспертлары – Россиядә Халыкара валюта фонды вәкиллеге башлыгы Бикас Джоши, Ernst&Young идарә партнеры Александр Ивлев, Гарвард университеты профессоры Тимоти Колтон, AbbVie EEME&A Operations вице-президенты Альберто Кольци, Леонтьев үзәге директоры урынбасары Борис Жихаревич, "Тройка-Диалог" инвестицион компаниясенең элеккеге башлыгы Рубен Варданян катнаштылар. РФ Президенты каршындагы Россия халык хуҗалыгы һәм дәүләт хезмәте академиясенең ректоры Владимир Мау әңгәмәнең модераторы булды.

Бүген Мәскәүдә Татарстан Республикасы Президенты Рөстәм Миңнеханов Россия Федерациясе Президенты Указы белән яңа гына билгеләнгән Россиянең Оман Солтанлыгындагы Гадәттән тыш һәм Тулы вәкаләтле Илчесе Әнвәрбәк Фазылҗанов белән очрашты, озакламый Илче, ышаныч грамотасы алып, үзенең вазыйфаларын башкарырга керешәчәк.

Татарстан җитәкчелеге регионда эшлекле климатны яхшыртуга күп көч куя, инветсицияләрне җәлеп итү өчен уңайлы шартлар тудыра. Бу хакта Татарстан Президенты Рөстәм Миңнеханов бүген Мәскәүдә Гайдар форумы кысаларында "Doing business in Russia 2.0" пленар утырышындагы чыгышында белдерде. Әлеге утырышның модераторы РФ Дәүләт Думасы Рәисе Сергей Нарышкин булды.

Россия Федерациясе Президенты каршындагы Россия халык хуҗалыгы һәм дәүләт хезмәте академиясе Татарстан Республикасының төрле проектларда күптәнге һәм ышанычлы хезмәттәше. Бу хакта ТР Президенты Рөстәм Миңнеханов РАНХиГС нигезендә үтүче Гайдар форумында катнашу кысаларында белдерде.

"2013 елда Татарстан Республикасы сәламәтлек саклау органнарының һәм учреждениеләренең эшчәнлеге йомгаклары һәм 2014 елга бурычлары турында" Татарстан Республикасы Сәламәтлек саклау министрлыгы коллегиясенең киңәйтелгән утырышы узды. Чара ТР Фәннәр академиясенең актлар залында узды. Аның эшендә Татарстан Президенты Рөстәм Миңнеханов, ТР Президентының социаль мәсьәләләр буенча ярдәмчесе Татьяна Ларионова, ТР Дәүләт Советының Рәисе урынбасары Римма Ратникова, ТР Муниципаль берәмлекләр советы рәисе Минсәгыйть Шакиров катнаштылар.



Татарстан Республикасы Юстиция министрлыгы республика законнар һәм нормалар иҗат итү базасын булдыруда һәм камилләштерүдә зур һәм әһәмиятле эш башкара. Бүген Татарстан Республикасы Президенты Рөстәм Миңнеханов, Татарстан Юстиция министрлыгы коллегиясендә чыгыш ясап, шундый фикер әйтте. 2013 елда Татарстан Республикасы Юстиция министрлыгы эше йомгаклары турындагы нотык белән министр Л.Ю. Глухова чыгыш ясады. Ул хәбәр иткәнчә, министрлык закон проекты эшен тулы күләмдә үтәгән, Республика Дәүләт Советы тарафыннан кабул ителә торган законнар саны ел саен кабул итәргә планлаштырылган законнар саныннан артып китә. Шул урман кишәрлекләре вакытта планнан тыш кабул ителә торган законнар саны да кими бара. 2013 елда Татарстан Республикасы башкарма хакимияте органнарыннан кергән планнан тыш закон проектлары саны 49га җитте, әмма аларны планнан тыш кертү өчен объектив сәбәпләр булган.


Бүген Татарстан Республикасы Президенты Рөстәм Миңнеханов Берләшкән Гарәп Әмирлегендәге The Business Year басмасы баш мөхәррире Марко Ранкович белән очрашты.

Очрашу Татарстан Республикасы Хөкүмәте Йортында узды.

Татарстан Республикасы Президенты The Business Year басмасы тарафыннан әзерләнгән сорауларга җавап бирде, алар асылда Татарстан Республикасы икътисадына, кайбер инвестиция проектларын гамәлгә ашыруга, республиканың нефть-газ химиясе тармагының киләчәк үсешенә кагылды.

Бүген Татарстан Республикасы Президенты Рөстәм Миңнеханов Татарстан Республикасы Хөкүмәте Йортында Федераль космик агентлык (Роскосмос) җитәкчесе Олег Остапенко белән очрашты.

Очрашуда шулай ук Татарстан Республикасы Президенты ярдәмчесе Айрат Хәйруллин, Татарстан Республикасы Премьер-министры урынбасары – Татарстан Республикасы мәгълүматлаштыру һәм элемтә министры Роман Шәйхетдинов һәм башкалар катнашты.
Рәсми Татарстан